open-index/open-wikipedia-markdown huggingface dataset:
הנסיך איימונה, דוכס אאוסטה (נולד ב-1967)

**הנסיך איימונה, דוכס אאוסטה** (באיטלקית: **Aimone di Savoia-Aosta**; נולד ב-13 באוקטובר 1967) הוא בנו של הנסיך אמדאו, דוכס אאוסטה. איימונה טוען לראשות בית סבויה ולתואר "דוכס סבויה", אך טענה זאת נמצאת במחלוקת מצד דודנו אמנואלה פיליברטו, נסיך ונציה, שטוען אף הוא לראשות הבית.

## ביוגרפיה
איימונה נולד ב-13 באוקטובר 1967 בפירנצה, לנסיך אמדאו, דוכס אאוסטה ולקלוד, נסיכת אורליאן, בתם של אנרי, רוזן פריז ואיזבל, נסיכת אורליאן-ברגנסה. כמקובל בבית סבויה-אאוסטה, בלידתו ניתן לו התואר "דוכס אפוליה". איימונה למד בבית הספר הצבאי הימי פרנצ'סקו מורסיני ובאוניברסיטת בוקוני, ולאחר מכן שירת בכוחות המיוחדים האיטלקיים. לאחר מכן עבד איימונה בבריטניה בג'יי פי מורגן צ'ייס, ומשנת 2000 הוא ניהל את הסניף של חברת פירלי במוסקבה.

במאי 2005 התארס איימונה עם אולגה, נסיכת יוון, בתם של מיכאל, נסיך יוון ודנמרק ומרינה קארלה, וב-16 בספטמבר 2008 נערך טקס הנישואים האזרחי בשגרירות איטליה במוסקבה, בעוד הטקס הדתי נערך ב-27 בספטמבר בפטמוס, יוון.

ביוני 2006 הכריז אביו על עצמו כ"דוכס סבויה" וכראש בית סבויה, מכיוון שוויטוריו אמנואלה, נסיך נאפולי הוצא מסדר הירושה על ידי אביו אומברטו השני, מלך איטליה, בעקבות נישואיו ללא היתר. בעקבות כך הוא העניק לבנו איימונה את התואר "דוכס אאוסטה". עם זאת, טענתו של אביו לתואר "דוכס סבויה" ולראשות הבית נתקלו במחלוקת מצד בן-דודו ויטוריו אמנואלה, נסיך נאפולי, שהגיש כנגדו תביעה לבית המשפט.

ביוני 2021 נפטר אביו, והנסיך איימונה ירש את תאריו ואת הטענה לראשות בית סבויה.

## משפחתו
ב-16 בספטמבר 2008 התחתן אמדאו עם אולגה, נסיכת יוון, בתם של מיכאל, נסיך יוון ודנמרק ומרינה קארלה, ממנה נולדו לו 3 ילדים:
* אומברטו, נסיך פיימונטה (נולד ב-2009)
* אמדאו, דוכס אברוצי (נולד ב-2011)
* איזבלה, נסיכת סבויה (נולדה ב-2012)

## אילן יוחסין

## קישורים חיצוניים

קטגוריה:בית סבויה
קטגוריה:בוגרי אוניברסיטת בוקוני
קטגוריה:מעוטרי מסדר ההצטיינות של הרפובליקה של איטליה
קטגוריה:מעוטרי עיטור הידידות (רוסיה)
קטגוריה:איטלקים שנולדו ב-1967
מואיז מיו

**מואיז (משה) מיו** (בצרפתית: **Moïse Millaud**; בורדו 1813 – פריז 1871) היה מו"ל, עורך, בנקאי, ויזם יהודי צרפתי בעל השפעה במאה ה-19. ייסד שורה של עיתונים בתחומים שונים, ובראשם "לה פטי ז'ורנל" ("Le Petit Journal"), שהיה העיתון הנפוץ ביותר בצרפת.

## קורות חיים

מיו נולד בבורדו, בנם של זוג סוחרים יהודים. בשנת 1833 ייסד את עיתונו הראשון בבורדו, "לה לוטן" ("Le Lutin"). הוא פרסם בעיתונו מאמרים תחת השם הבדוי "Duallim", אנגרמה של שמו.

בשנת 1836 עבר לפריז וייסד את העיתון הכלכלי "לה גאמן דה פריז" ("Le Gamin de Paris"). בשנת 1839 ייסד את העיתון המשפטי "L'Audience". בשנת 1848 ייסד את "La Liberté", ותמך בנפוליאון השלישי. באותה שנה הקים עם הבנקאי ז'ול מירס (Jules Mirès) את העיתון "Le Conseiller du Peuple". הם גם הקימו שני מוסדות בנקאיים. ב-1854 ייסד חברת נדל"ן לפיתוח קרקעות בפריז.

מאז ייסד ורכש שורה של עיתונים ומגזינים בתחום הפוליטי, הכלכלי, המשפטי והספרותי. בשנת 1863 ייסד את העיתון "לה פטי ז'ורנל" ("Le Petit Journal"), שבמשך שנים היה העיתון הנפוץ ביותר בצרפת. העיתון נוהל על ידי אחיינו אלפונסו (בן אחיו, יוסף).

מיו הסתבך בכמה פרשיות פיננסיות ונקלע לקשיים כספיים. אחיינו אלפונסו ניסה להסדיר את חובותיו של דודו, כולל באמצעות שותפויות מזויפות של "לה פטי ג'ורנל".

בנו היה העיתונאי, הסופר והמחזאי היהודי הצרפתי אלבר מיו. בתו בלאנש הייתה אשתו של ג'ורג' סילווה, עורך כתב העת "ז'ורנל דה וויאג'ורס" ("Journal des Voyageurs").

מיו מת בשנת 1871. לאחר מותו השתלטו בנו אלבר ואחיינו אלפונסו על "לה פטי ז'ורנל".

## עיתוניו
* Le Lutin, 1833
* Le Gamin de Paris, 1835
* Le Glaneur, 1836
* Le Négociateur, 1838
* L’Audience, 1839
* La Liberté, 1848
* Le Journal des Chemins de fer, 1848
* Le Conseiller du peuple, 1848
* Le Journal des actionnaires, 1856
* La Presse, 1857
* Le Petit Journal, 1863
* Le Journal illustré, 1864
* Le Soleil, 1865
* Le Journal littéraire
* Le Journal politique de la semaine

## קישורים חיצוניים

קטגוריה:עיתונאים יהודים צרפתים
קטגוריה:אנשי עסקים יהודים צרפתים
קטגוריה:מו"לים יהודים צרפתים
קטגוריה:צרפתים שנולדו ב-1813
קטגוריה:צרפתים שנפטרו ב-1871
זמירה חן

**זמירה חן** (נולדה ב-22 בנובמבר 1940) היא זמרת, פזמונאית ומלחינה ישראלית. הייתה פעילה החל משנות ה-60 והגיעה לשיאה בשנות ה-70 וה-80 של המאה ה-20.

## ביוגרפיה
נולדה וגדלה ברמת גן בשם זמירה חיון, במשפחה מרובת ילדים, בת להורים מלוב ומאיטליה. אביה, מורה במקצועו, היה חזן בבית הכנסת "אוהל רחל". בשירות הצבאי התגייסה ללהקת גייסות השריון, והקליטה שירים רבים הן כסולנית והן כחלק מהלהקה.

ב-1964 השתתפה במופע התיאטרלי "ערק ודבש", על בימת מועדון התיאטרון, לצידם של משה יערי, יהודה כתבי ושלמה ניצן. ב-1965 השתתפה בגרסה העברית למחזמר המצליח "איך להצליח בעסקים מבלי להתאמץ", שהעלה גיורא גודיק. היא גילמה את דמותה של רוזמרי. ב-1966 השתתפה במחזה "אסתר המלכה", מאת נתן אלתרמן, שהועלה בתיאטרון הקאמרי, וגילמה בו את תפקיד ושתי.

ב-1969 הוציאה תקליט בשם "כל המילים האוהבות", שכלל ארבעה שירים; שלושה מהם למילים שלה (כולל שיר הנושא שהולחן על ידי דרורה חבקין) והשיר הרביעי, "יום בו יקום", מאת לאה גולדברג (לחן: דני ליטני). בהמשך, העלתה מופע בשם "שלח את עמי", שהוקדש ליהודי ברית המועצות; שירה המפורסם ממופע זה נקרא "כחול ולבן". בשנות השיא שלה בישראל כתבה מילים ללהיטים של זמרים רבים, הבולטים בהם: "אני אצבע את השלכת בירוק" שהלחין ושר יורם ארבל, "פמלה" בלחנו וביצועו של בעז שרעבי ו"ים של דמעות" בביצועה של אווה פרנסיס (אולם התפרסם בביצועו של זוהר ארגוב).

לאחר שיא הקריירה שלה בישראל ובחיפושה אחר אפיקי התפתחות חדשים, עברה להתגורר בניו יורק, שם היא מופיעה עד ימים אלו. בשנות ה-80 הקליטה מספר שירים באלבום בשפה העברית, אותו הקדישה לאביה שנפטר בשנים אלו. אלבום זה כולל פיוטים וזמירות של יוצאי יהדות לוב.

בשנת 1985 הפיקה קלטת בשם "יונתי תמתי".

בשנת 1987 הפיקה את אלבומה "לא הפכתי ליבי" שאת כלל השירים בו הלחינה וכתבה, פרט לשלושה מהם אותם תרגמה.

ב-2017 הועלתה טענה כי הלחן לשיר "דלילה" שפורסם ב-1979 והולחן על ידה, היווה השראה ללחן השיר "הפרח בגני" של זוהר ארגוב.

## קישורים חיצוניים

* שירי הקלטת "'''יונתי תמתי'''" (בסוף העמוד ובעמ' 2), 1985 (באתר מרכז אור שלום, לא עובד בדפדפן פיירפוקס)
* הטענה כי הלחן ה"פרח בגני" גנוב, באתר (הצינור)
* נטענה כי הלחן ה"פרח בגני" גנוב, באתר (הספרייה הלאומית)
* שירים נוספים שנכתבו על ידי זמירה חן, באתר (shironet)
* 

## הערות שוליים

2017 07
קטגוריה:נשות היישוב ילידות הארץ
קטגוריה:פזמונאיות ישראליות
קטגוריה:זמרות ישראליות
קטגוריה:זמרים ישראלים
קטגוריה:חברות להקת גייסות השריון
קטגוריה:חברי להקת גייסות השריון
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:ישראליות שנולדו ב-1940
קטגוריה:ישראלים שנולדו ב-1940
אדלהייד, ארכידוכסית אוסטריה

**אדלהייד, ארכידוכסית אוסטריה** (ובשמה המלא: **אדלהייד מריה יוזפה סיקסטה אנטוניה רוברטה אוטוניה זיטה שרלוט לואיז אימקולטה פיה תרזיה ביאטריקס פרנצ'סקה איזבלה הנרייטה מקסימיליאנה ג'נובבה איגנטיה מרקוס ד'אביאנו**, בגרמנית: **Adelheid Maria Josepha Sixta Antonia Roberta Ottonia Zita Charlotte Luise Immakulata Pia Theresia Beatrix Franziska Isabella Henrietta Maximiliana Genoveva Ignatia Marcus d’Aviano**  3 בינואר 1914 – 2 באוקטובר 1971) הייתה בתו של קרל הראשון, קיסר אוסטריה.

## ביוגרפיה
אדלהייד נולדה ב-3 בינואר 1914 בארמון הצנדורף שבווינה, לקרל, ארכידוכס אוסטריה ולזיטה, נסיכת בורבון-פארמה, בתם של רוברטו הראשון, דוכס פארמה ומריה אנטוניה, נסיכת פורטוגל. סנדקיה היו מריה יוזפה, נסיכת סקסוניה וסיסטו, נסיך בורבון-פארמה. ב-21 בנובמבר 1916 מת פרנץ יוזף הראשון, קיסר אוסטריה, ואביה של אדלהייד עלה לשלטון במקומו כ"קרל הראשון". במהלך מלחמת העולם הראשונה, התלוותה אדלהייד הצעירה אל אביה ואל אחיה הגדול אוטו בביקורים אצל חיילי הצבא האוסטרו-הונגרי בחזית. עם תום המלחמה בנובמבר 1918 ויתר אביה על השלטון, והמשפחה יצאה לגלות בשווייץ, ולאחר מכן באי מדיירה השייך לפורטוגל. בשנת 1920 חזרה הונגריה להיות ממלכה, כשמיקלוש הורטי משמש כעוצר, אולם קרל לא חזר לכהן כמלך הונגריה. 

ב-9 במרץ 1922 יצאה אדלהייד עם אביה ועם אוטו כדי לקנות צעצועים ליום הולדתו של אחיה קרל לודוויג. בדרכם חזור תפסה אותם סערה ואביה לקה בדלקת שממנה מת ב-1 באפריל. בעקבות מותו, עברה המשפחה לספרד ולאחר מכן לבלגיה. ב-1935 קיבלה אדלהייד לבדה אישור מיוחד לחזור לאוסטריה, חרף החוק ההבסבורגי שאסר על בני הבסבורג להיכנס למדינה. ב-1938 היא עזבה לבלגיה עקב האנשלוס. היא השלימה דוקטורט באוניברסיטת לוון, לפני שהיגרה יחד עם שאר משפחתה לארצות הברית ולקנדה בעקבות הקרב על בלגיה. במהלך מלחמת העולם השנייה היא עבדה כפרופסור לסוציולוגיה באוניברסיטת פורדהם. 

לאחר המלחמה חזרה אדלהייד לאירופה והתגוררה בגרמניה. היא ביקרה מספר פעמים באוסטריה. היא נפטרה ב-2 באוקטובר 1971 בעיר פקינג שבבוואריה, ונקברה ליד אינסברוק. במותה היא הייתה בת 57. היא לא נישאה מעולם.

## אילן יוחסין

## קישורים חיצוניים

* אדלהייד פון הבסבורג-לותרינגן
* 

קטגוריה:בית הבסבורג
קטגוריה:אוסטרים ממוצא איטלקי
קטגוריה:ילידות 1914
קטגוריה:אוסטרים שנולדו ב-1914
קטגוריה:נפטרות ב-1971
ליאון גוזלן

**ליאון גוזלן** (בצרפתית: **Léon Gozlan**; 1 בספטמבר 1803 – 1 בספטמבר 1866) היה סופר ומחזאי יהודי-צרפתי במאה ה-19. מזכירו של אונורה דה בלזק. שימש כראש אגודת הסופרים בצרפת.

## ביוגרפיה
ליאון גוזלן הוא בנו של סוחר עשיר, יעקב גוזלן, יליד אלג'יר, שלקח חלק בחוקת היישוב היהודי הראשון במרסיי בשנת 1783. אביו פשט את הרגל בגלל המלחמות הימיות ובנו ליאון זנח את לימודיו ויצא להרפתקה ימית. הוא נסע לאפריקה ולסנגל והעלה את זיכרונותיו על הכתב.

הוא עבר לפריז ושימש עיתונאי בעיתון ורט-ורט (Vert-Vert). פרסם מאמרים בעלי השפעה בלה פיגארו כנגד ממשלתו של המלך שארל העשירי.

גוזלן היה מזכירו של בלזק. התפרסם בספר הזיכרונות שלו "בלזק בנעלי בית" (1856). פרסם ספרים ומחזות ידועים בצרפת.

מת בשנת 1866 ונקבר בבית הקברות של מונמארטר.

## קישורים חיצוניים

* 

קטגוריה:סופרים יהודים צרפתים
קטגוריה:מחזאים צרפתים
קטגוריה:אישים הקבורים בבית הקברות של מונמארטר
קטגוריה:צרפתים שנולדו ב-1803
קטגוריה:צרפתים שנפטרו ב-1866
שרון אסמן

**שרון אסמן** (29 בספטמבר 1978 – 1 ביולי 2021) היה קצין בצה"ל בדרגת אלוף-משנה. שימש מפקד חטיבת הנח"ל, קצין אג"ם של פיקוד הצפון, מפקד חטיבת בנימין, מפקד חטיבת עציון, קצין אג"ם של אוגדת עזה ומפקד גדוד 931.

## ביוגרפיה
אסמן, בנם של פסח ואינה, נולד וגדל בכפר סבא. למד בתיכון כצנלסון שבעיר מגוריו. הוא התגייס לצה"ל במרץ 1997, ושובץ בגדוד 931 בחטיבת הנח"ל. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 931 ומונה למפקד מחלקה, והשתתף בלחימה בדרום לבנון. לאחר מכן שירת כקצין המבצעים (קמב"ץ) הגדודי. בהמשך שימש כמפקד פלוגת מסלול. לאחר מכן היה מפקד פלוגה בגדוד 931. בשנת 2002 מונה למפקד פלנ"ט נח"ל, והשתתף בלחימה כנגד הטרור הפלסטיני באינתיפאדה השנייה. בתפקיד זה שימש עד שנת 2004. בתקופת ההתנתקות שירת כראש נציגות דובר צה"ל בפיקוד המרכז. בהמשך שימש כסגן מפקד גדוד 932 בין השנים 2008–2009. לאחר מכן מונה לקצין אג"ם של חטיבת הנח"ל בין השנים 2010–2011. בסיום תפקידו יצא ללימודים בפו"ם.

באוגוסט 2012 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2013. באוגוסט 2013 מונה למפקד גדוד 931, אותו הוביל בין היתר במבצע שובו אחים ובמבצע צוק איתן, במהלכו אף נפצע. על פעילות הגדוד והישגיו בפיקודו במבצע צוק איתן, עוטר הגדוד ב-26 במרץ 2015 בצל"ש יחידתי ממפקד עוצבת הפלדה, נדב פדן. בתפקיד זה שימש עד שנת 2015. לאחר מכן שירת כקצין אג"ם של אוגדת עזה בין השנים 2015–2017. ב-6 ביולי 2017 הועלה לדרגת אל"ם ומונה למפקד חטיבת עציון, ושימש בתפקיד עד 17 במאי 2018. ב-31 במאי 2018 מונה למפקד חטיבת בנימין, ושירת בתפקיד עד 29 באוגוסט 2019. בספטמבר 2019 מונה לקצין אג"ם של פיקוד הצפון, תפקיד אותו מילא עד יוני 2021. ב-28 ביוני 2021 מונה למפקד חטיבת הנח"ל.

ב-1 ביולי 2021, שלושה ימים לאחר מינויו למפקד החטיבה, נפטר מדום לב לאחר שהתמוטט בעת אימון בוקר. הוא הובא למנוחות בהלוויה צבאית בהשתתפות הרמטכ"ל אביב כוכבי בבית הקברות הצבאי קריית שאול.

## הנצחה
בפברואר 2022, כשמונה חודשים לאחר מותו, הודיעה עיריית ירושלים על החלטתה להנציח את זכרו בדרך של מרוץ מקדים למרתון ירושלים, שייערך מדי שנה. המרוץ הראשון התקיים ב-11 במרץ 2022.

## חיים אישיים
אסמן התגורר בתל אביב. היה נשוי עד למותו לשרון שלמון אסמן, סמנכ"לית ynet וידיעות אחרונות, ואב לשתי בנות. היה בעל תואר ראשון בפסיכולוגיה מהמכללה האקדמית תל אביב-יפו.

## גלריה

קובץ:David Shapira, May 2018. IV.jpg|אסמן ודוד שפירא () בטקס העברת הפיקוד על חטיבת עציון, מאי 2018
קובץ:931st Shaham Infantry Battalion, March 2015.jpg|מפקד גדוד 931, שרון אסמן, ומפקדי פלוגותיו בטקס קבלת צל"ש על הישגי הגדוד במבצע צוק איתן, מרץ 2015
קובץ:Nahal Brigade change of command ceremony, June 2021. IV.webm|אסמן בטקס מינויו למפקד חטיבת הנח"ל, יוני 2021
קובץ:Nahal Brigade change of command ceremony, June 2021. I.jpg|טקס חילופי הפיקוד בחטיבת הנח"ל, יוני 2021. מימין: המפקד היוצא ישראל שומר, מפקד עוצבת הפלדה סער צור והמפקד הנכנס שרון אסמן.


## קישורים חיצוניים

* 
* 
* 
* 
* 
* 

## הערות שוליים

קטגוריה:מפקדי גדוד 931
קטגוריה:מפקדי חטיבת עציון
קטגוריה:מפקדי חטיבת בנימין
קטגוריה:קציני אג"ם של פיקוד הצפון
קטגוריה:מפקדי חטיבת הנח"ל
קטגוריה:אלופי-משנה בצה"ל
קטגוריה:בוגרי תיכון כצנלסון
קטגוריה:בוגרי המכללה האקדמית תל אביב-יפו
קטגוריה:חללי צה"ל
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1978
קטגוריה:ישראלים שנפטרו ב-2021
התפוצצות מכלית הדלק בבהאוולפור

**התפוצצות מכלית הדלק בבהאוולפור** אירעה ב-25 ביוני 2017. משאית דלק שירדה מהכביש עקב תאונה עלתה באש והתפוצצה וגרמה למותם של 212 אנשים לפחות. עוד 150 אנשים נפצעו.
## מהלך האירוע
המשאית, שהובילה 40,000 ליטר של דלק, הייתה בדרכה מהעיר קראצ'י לעיר לאהור. היא ירדה מהכביש והתהפכה בשעה 06:00 ליד העיר אחמדפור מזרח (Ahmedpur East) בחבל פנג'אב שבדרום פקיסטן. התאונה ארעה לאחר שנהג המשאית ניסה לבצע פנייה חדה וצמיגים בה נתקלו בשפת הכביש והתפוצצו.

מאות כפריים שגרו ועבדו באזור נהרו אל המשאית ההפוכה על מנת לבזוז את הדלק שדלף ממנה, ולא נענו לדרישת המשטרה המקומית לפנות את המקום. כ-45 דקות לאחר התאונה הוצת הדלק הדולף והמשאית עלתה בלהבות והתפוצצה. הלהבות אחזו במהירות באנשים שהתגודדו סביבה. הסיבה להצתת הדלק איננה ברורה, ונבעה ככל הנראה מהצתת סיגריה או מניצוץ מאחד המכוניות והאופנועים שנהרו למקום אחרי התאונה.

מכבי האש עמלו במשך יותר משעתיים כדי לכבות את השרפה שפרצה. צבא פקיסטן שיגר מסוקים שהעבירו עשרות נפגעים לבתי חולים.

באסון נהרגו 212 לפחות אנשים (לרבות נהג המשאית), מהם עשרות שמתו בימים שלאחר האסון (מניין ההרוגים המיידי היה כ-140). לפחות 150 נפצעו. שש מכוניות ותריסר אופנועים נשרפו. את רוב ההרוגים לא ניתן היה לזהות והם נקברו בקבר אחים.

אסון דומה מאוד בנסיבותיו התרחש ב-2 ביולי 2010 בכפר סאנג שבמזרח הרפובליקה הדמוקרטית של קונגו. באותו אירוע גרמו התפוצצות ושריפת משאית דלק למותם של 230 אנשים. כמחציתם היו נשים וילדים. חלקם נספו כשהאש מהמשאית אחזה במבני מגורים בכפר.

## קישורים חיצוניים
* 
* Pakistan fuel tanker inferno kills at least 150, באתר BBC News, 25 ביוני 2017

## הערות שוליים

קטגוריה:אסיה: שרפות
קטגוריה:אסונות בפקיסטן
קטגוריה:אסונות ב-2017
קטגוריה:תאונות דרכים
קטגוריה:התפוצצויות מכליות דלק
קטגוריה:2017 באסיה
סנאי אייברט

**סנאי אייברט** (שם מדעי: *Sciurus aberti*) הוא מין של סנאי ממשפחת הסנאיים המצוי באמריקה הצפונית.

## מאפיינים
אורכו של הסנאי 26-27 ס"מ ומשקלו 590-620 גרם. הוא בעל פרווה אפורה עם בטן וקצוות זנב לבנים והזנב מתפתל למעלה. הסנאים בעלי ציצות אוזניים שחורות בקצה האוזן.

הסנאי מצוי ביערות באמריקה הצפונית סמוך להרי הרוקי באריזונה, גרנד קניון, ניו מקסיקו ודרום קולורדו וגם במקסיקו. הסנאי מצוי ביערות וניזון בעיקר מזרעי אורנים שונים אותם הוא מאחסן במאגרים לחורפים.

שמו ניתן לו על-שם חוקר הטבע האמריקני ג'ון ג'יימס אייברט.

## תת-מינים
* *S. a. aberti*
* *S. a. barberi*
* *S. a. chuscensis*
* *S. a. durangi*
* *S. a. ferreus*
* *S. a. kaibabensis*
* *S. a. mimus*
* *S. a. navajo*
* *S. a. phaeurus*

## קישורים חיצוניים

## הערות שוליים

קטגוריה:סנאים
קטגוריה:ארצות הברית: יונקים
קטגוריה:בעלי חיים שתוארו ב-1853
גאראבד קריקוריאן

**גאראבד קריקוריאן** (בארמנית: **Կարապետ Գրիգորյան**; 1847–11 בדצמבר 1920) היה צלם ירושלמי ממוצא ארמני ומורה לצילום בירושלים במחצית השנייה של המאה ה-19 ובתחילת המאה ה-20. בעל חנות הסטודיו הראשונה בעיר.

## ביוגרפיה
קריקוריאן נולד באיזמיר שבטורקיה למשפחה ארמנית. בשנת 1859, בהיותו בן שתים-עשרה, נסע לירושלים כדי ללמוד בסמינר הכמורה הארמני. למד צילום בסדנה לצילום שהוקמה בשנת 1860 בירושלים על ידי איסאי הרביעי גאראבדיאן (Yessayi Garabedian), שנבחר לאחר מספר שנים להיות הפטריארך הארמני. גאראבדיאן שימש תחילה כצלם של הפטריארכיה הארמנית, ובמסגרת זו ייסד את הסדנה לאומנות הצילום. בשנת 1865, לאחר שמונה לפטריארך, חדל גאראבדיאן מעיסוקו בצילום, אך הוסיף לטפח את הסדנה שהפעילו כמה צלמים צעירים - בהם קריקוריאן. קריקוריאן פעל בסדנה עד 1882, והיא נסגרה לבסוף בשנת 1885.

קריקוריאן נישא לאחות מבית היתומות "טליתא קומי", ובעקבות זאת הפך לפרוטסטנטי ונודה מקהילת הארמנים בעיר.

בשנת 1885 פתח ברחוב יפו את חנות הסטודיו הראשונה בעיר, וניהל אותה יחד עם שותפים שונים (דאוד סבונג'י, מיטרי) ויותר מאוחר עם בנו אובהאנס קריקוריאן (1885–1950). התמחה בצילומי דיוקנאות וצילומי סטודיו בסגנון אוריינטלי. לקוחותיו היו תושבי ירושלים משכבות שונות - ערבים, יהודים, אירופאים ותיירים שהצטלמו ברוח האוריינט.

בשנת 1898 תיעד את ביקור הקיסר הגרמני בירושלים. בעקבות זאת התהדר בתואר "צלם חצר המלכות הפרוסית".
בסוף המאה ה-19 הכין סדרת אלבומים של נופי ארץ ישראל עבור הסולטאן עבדול חמיד השני וכנראה מאז נשא את התואר "צלם חצרו של הסולטאן עבדול חמיד השני".

קריקוריאן היה מורה לצלמים ירושלמיים נודעים ובראשם ח'ליל רעד. בשנת 1890 פתח רעד סטודיו מול הסטודיו לצילום של משפחת קריקוריאן, דבר שגרם להעכרת היחסים בין שתי המשפחות. הסכסוך הסתיים כאשר בנו אובהאנס נשא את אחייניתו של רעד, נג'לה, שכונתה משום כך "כלת השלום". מאז עבדו שני הצלמים בשיתוף פעולה.

אחד מתלמידיו של גאראבד קריקוריאן הוא יעקב בן דב, שנודע כ"חלוץ הפילם הארץ-ישראלי". תלמיד ידוע נוסף היה ח'ליל רעד, שהתפרסם בזכות צילומי נופים ואנשים בארץ ישראל בשלהי המאה ה-19 ובמחצית הראשונה של המאה ה-20.

קריקוריאן מת בשנת 1920 ונקבר בבית הקברות הפרוטסטנטי שבהר ציון בירושלים. לאחר מותו המשיך בנו אובהאנס להחזיק בחנות הצילום, עד שנת 1948.

## גלריה

קובץ:גאראבד וקארימה קריקוריאן.jpg|הצלם הירושלמי גאראבד קריקוריאן עם כלתו קארימה
קובץ:Krikorian studio (cropped).jpg|הסטודיו של קריקוריאן ברחוב יפו בירושלים
קובץ:Krikorian, Garabed Zionsfriedhof Jerusalem.jpg|המצבה על קברו בבית הקברות הפרוטסטנטי, הר ציון בירושלים


## קישורים חיצוניים

* גאראבד קריקוריאן , באתר מוזיאון מגדל דוד
* תרבות ואמנות ארמנית, באתר yoaview

## הערות שוליים

קטגוריה:ארמנים באימפריה העות'מאנית
קטגוריה:ירושלים: אישים
קטגוריה:צלמים ארץ-ישראלים
קטגוריה:ארץ-ישראלים שנולדו ב-1847
קטגוריה:ארץ-ישראלים שנפטרו ב-1918
קטגוריה:צילום מוקדם בארץ ישראל
סנאי קרקע קליפורני

**סנאי קרקע קליפורני** (שם מדעי: ***Otospermophilus beecheyi***) הוא מין של מכרסם ממשפחת הסנאיים המצוי בדרום-מערב ארצות הברית.

## מאפיינים
אורכו של סנאי הקרקע הקליפורני 30 ס"מ ואורך הזנב 15 ס"מ. משקלו הממוצע 280–730 גרם. הסנאים בעלי פרווה כסופה אפורה ומנומרת בלבן והראש לבן עם פס חום על קצה ראשו. הזנב ארוך ועבה והרגליים קצרות.

הסנאים חיים בצוקים וביערות פתוחים ושדות ברחבי קליפורניה ואורגון ונפוצים גם בוושינגטון ובנבדה. הם מדרימים גם עד חצי האי באחה קליפורניה.

הם ניזונים ממיני זרעים, ירקות, פרחים, שורשים, פטריות וגם מחרקים ומביצים שהם מוצאים. שיניהם הקדמיות עוזרות בהתמודדות עם אגוזים וזרעים קשים.

הטורפים העיקריים שלהם הם נחשי עכסן וכן עיטים, שונרים, גיריות אמריקאיות, רקונים, שועלים והרמינים. הסנאים חיים בחבורות בהם ישנו זקיף המשמיע קריאות אזעקה למראה טורף ונותן אות לכולם לברוח.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון ריצ'רדסון
קטגוריה:סנאיי קרקע
קטגוריה:ארצות הברית: יונקים
קטגוריה:בעלי חיים שתוארו ב-1829
רוברט, ארכידוכס אוסטריה-אסטה

**רוברט, ארכידוכס אוסטריה-אסטה** (ובשמו המלא: **רוברט קארל לודוויג מקסימיליאן מיכאל מריה אנטון פרנץ פרדיננד יוזף אוטו הוברט גיאורג פיוס יוהנס מרקוס ד'אביניו, הארכידוכס של אוסטריה, הנסיך המלכותי של הונגריה ובוהמיה ודוכס אסטה**, בגרמנית: **Robert Karl Ludwig Maximilian Michael Maria Anton Franz Ferdinand Joseph Otto Hubert Georg Pius Johannes Marcus d'Aviano, Erzherzog von Österreich, Königlicher Prinz von Ungarn und Böhmen und Herzog d’Este**  8 בפברואר 1915 – 7 בפברואר 1996) היה בנו של קרל הראשון, קיסר אוסטריה.

## ביוגרפיה
רוברט נולד ב-8 בפברואר 1915 בארמון שנברון, לקרל הראשון, קיסר אוסטריה ולזיטה, נסיכת בורבון-פארמה, בתם של רוברטו הראשון, דוכס פארמה ומריה אנטוניה, נסיכת פורטוגל. ב-21 בנובמבר 1916 מת פרנץ יוזף הראשון, קיסר אוסטריה, ואביו של רוברט עלה לשלטון במקומו כ"קרל הראשון". ב-16 באפריל 1917, העניק לו אביו את התואר "ארכידוכס אוסטריה-אסטה", ובכך מינה אותו למייצג התביעות האוסטרו-הונגריות על דוכסות מודנה. הדוכסות הוענקה לבית הבסבורג במסגרת קונגרס וינה, והומלך עליה פרנץ הרביעי, דוכס מודנה. בנו, פרנץ החמישי הודח משלטונו במהלך איחוד איטליה ב-1860, והדוכסות סופחה לממלכת איטליה. אולם לקיסר קרל היו תביעות על הדוכסות כיוון שאשתו, הקיסרית זיטה, הייתה צאצאית של ארקולה השלישי ד'אסטה, דוכס מודנה מבית אסטה. 

עם תום מלחמת העולם הראשונה בנובמבר 1918 פורקה האימפריה האוסטרו-הונגרית, אביו ויתר על השלטון, והמשפחה יצאה לגלות בשווייץ, ולאחר מכן באי מדיירה השייך לפורטוגל. בשנת 1920 חזרה הונגריה להיות ממלכה, כשמיקלוש הורטי משמש כעוצר, אולם קרל לא חזר לכהן כמלך הונגריה. ב-1922 נפטר קרל במדיירה, והמשפחה עברה לספרד ולאחר מכן לבלגיה. בעקבות הקרב על בלגיה במלחמת העולם השנייה, נמלטה המשפחה לארצות הברית. לאחר המלחמה חזר לאירופה, והקים את בית אוסטריה-אסטה. צאצאיו ממשיכים להשתמש בתואר "ארכידוכס אוסטריה-אסטה", אם כי בנו לורנץ, המשמש כראש הבית הנוכחי, הוסיף לשמו את התואר "נסיך בלגיה" בעקבות נישואיו לאסטריד, נסיכת בלגיה. רוברט נפטר ב-7 בפברואר 1996 בבזל שבשווייץ בגיל 80.

## משפחתו
ב-29 בדצמבר 1953 התחתן רוברט עם מרגריטה, נסיכת סבויה-אאוסטה, בתם של הנסיך אמדאו, דוכס אאוסטה ואן, נסיכת אורליאן, ולבני הזוג נולדו חמישה ילדים:
* מריה ביאטריס, ארכידוכסית אוסטריה-אסטה (נולדה ב-1954)
* הנסיך לורנץ מבלגיה, ארכידוכס אוסטריה-אסטה (נולד ב-1955)
* גרהרד, ארכידוכס אוסטריה-אסטה (נולד ב-1957)
* מרטין, ארכידוכס אוסטריה (נולד ב-1959)
* איזבלה, ארכידוכסית אוסטריה (נולדה ב-1963)

## אילן יוחסין

## קישורים חיצוניים

* רוברט, ארכידוכס אוסטריה-אסטה
* 

קטגוריה:אבירי מסדר גיזת הזהב
קטגוריה:בית הבסבורג
קטגוריה:בית אוסטריה-אסטה
קטגוריה:אוסטרים ממוצא איטלקי
קטגוריה:אוסטרים שנולדו ב-1915
קטגוריה:אוסטרים שנפטרו ב-1996
תחריט העץ פלאמאריון

ממוזער|פלאמאריון
**הדפס העץ פלאמאריון** (בצרפתית: **Gravure sur bois de Flammarion**) הוא הדפס עץ בנושא אסטרונומיה, שיוצרו אינו ידוע. הוא מכונה כך על שם קאמי פלאמאריון, מחבר הספר שבו התגלה לראשונה. הספר, שיצא לאור בפריז בשנת 1888, עוסק במטאורולוגיה פופולרית.

בהדפס נראה גבר משרבב את ראשו, ידו ומקלו אל מאחורי הקלעים של השמיים. הוא מביט בהשתאות במנגנונים אסטרונומיים מופלאים, הנגלים לעיניו.
כיתוב התמונה בספר היה: "מיסיונר מימי הביניים מדווח שמצא את נקודת המפגש שבין שמים לארץ". בגוף הטקסט מסופר כי לפי דבריו, הוא הצליח להגיע לאופק.

ההדפס היה נפוץ מהמאה ה-19, שאז נתגלה. נטען כי על פי סגנונו, הוא נוצר במאה ה-16 ורק המסגרת הדקורטיבית נתווספה במאה ה-19.

## קישורים חיצוניים

## הערות שוליים

קטגוריה:אסטרונומיה
קטגוריה:הדפסי עץ
קטגוריה:היסטוריה של המדע
קטגוריה:המאה ה-16
קטגוריה:המאה ה-19
קטגוריה:ימי הביניים
קטגוריה:יצירות שמחברן אינו ידוע
ניל ג'קסון

**ניל ג'קסון** (באנגלית: **Neil Jackson**; נולד ב-5 במרץ 1976) הוא שחקן אנגלי. הוא מוכר בעיקר מהופעתו בתפקיד מרקוס בסדרה "Blade", ובתפקיד סשה בדרמה הקומית "Make It or Break It". ג'קסון כתב את התסריט לסרט "The Passage" בבימויו של מארק הלר שיצא לאקרנים ב-2007. עוד שיחק בסרטים "קוונטום של נחמה" ו"פוש".

## ביוגרפיה
ג'קסון נולד בלוטון שבבדפורדשייר. הוא הבן השני מתוך ארבעה בניהם של אוולין ודניס ג'קסון.

הוא גילה את המשחק כשלמד דרמה בבית הספר "הרלינגטון אפר סקול". המורה שלו נייג'ל ויליאמס ליהק אותו בהצגות שהועלו בבית הספר בהם "אנני", "חנות קטנה ומטריפה", "זמנים קשים", והמחזמר "סיפור הפרברים". הוא גם שיחק בנעוריו בתיאטרון הלאומי לנוער, ובהמשך עבר לקארדיף ללמוד באוניברסיטת ויילס מכון קרדיף (UWIC) בוויילס.

בוויילס החל ג'קסון להשתתף בתחרויות אגרוף במסגרת אליפויות אגרוף של האוניברסיטאות הבריטיות שנערכות ברחבי בריטניה. הוא זכה בזהב במשקל בינוני קל. אחר כך המשיך והגן על תוארו במשך שנתיים רצופות. בזכות האגרוף קיבל מלגה ב-UWIC עבו לימודי המאסטר. ב-1998 סיים את התואר.

## קריירה
בלי לדעת איך להיכנס לתחום המשחק כתב ג'קסון מחזמר ושלח אותו לתחרות כותבים חדשים. הוא הגיע למקום השלישי בתחרות ומשך את תשומת הלב של מפיקים בלונדון בהם מייקל ארמסטרונג. בהמשך נרשם לאקדמיית המשחק של מייקל ארמסטרונג וסיים את לימודיו ב-2002.

הופעת הבכורה המקצועית של ג'קסון הייתה בסיבוב הופעות של המחזה הקלאסי "העלמה יוליה" מאת יוהאן אוגוסט סטרינדברג. הוא היה השחקן המחליף של הדמות ז'אן, ושיחק בתפקיד זה בהמשך אותה שנה בהפקה בווסט אנד. הפריצה הגדולה שלו הייתה כשגילם את פרדיקס בסרט "אלכסנדר" בבימויו של אוליבר סטון לצדם של קולין פארל ואנג'לינה ג'ולי. הוא נזכר שכשפגש את אוליבר סטון לראשונה היה לו פנס בעין ושלושה תפרים בגבות, והתבדח על כך שזה כנראה עזר לו לקבל את התפקיד. עוד שיחק ג'קסון בדרמת הכדורגל "Dream Team" בתפקיד פיל ווליס.

ב-2006 הופיע ג'קסון בתפקיד אורח בפרק "Sandhogs" בעונה 4 של הסדרה "פשע מן העבר". הוא גילם את קורבן הרצח "דוני". ב-2007 יצא לאקרנים הסרט "The Passage" שכתב ג'קסון והוסרט במרוקו. בסרט שיחק ג'קסון בתפקיד ראשי לצדו של סטיבן דורף. הסרט זכה בפרס השופטים של פסטיבל הסרטים בדורנגו לשנת 2008. ג'קסון שיחק בתפקיד אורח בפרק "A La cart" בסדרה "זירת הפשע". עוד הופיע בתפקיד איאן בסדרה הקומית "איך פגשתי את אמא". ב-2008 הופיע בפרק בסדרה "" וב-2009 שיחק בתפקיד ריית' בפרק בסדרה "סטארגייט אטלנטיס".

ג'קסון השתתף בסרט הג'יימס בונד "קוונטום של נחמה" בו גילם את הדמות של מר סלייט. הצילומים נערכו בפנמה. לפני כן השתתף בסדרה "Make It or Break It" של רשת ABC Family בתפקיד סשה בלוב. עוד הופיע בדמות לוקאס הלינגר בסדרה "פלאש פורוורד". ב-2010 כיכב בתפקיד הנהג הארי ספרגו בהפקה המחודשת של ה-BBC לסדרה "על אדונים ומשרתים". ג'קסון לוהק לתפקיד סר פרסי בלקני / סקרלט פימפרנל בעיבוד של הפקות פיירבנקס לספר "סקרלט פימפרנל". בשנת 2017 החל לשחק בתפקיד ראשי בסדרת המתח "אבסנטיה" ברשת AXN, בתפקיד ג'ק ביירן, בעלה של אמילי (סטנה קטיק).

## חיים אישיים
ג'קסון הוא פטרון של ארגון הצדקה Trust PA לסובלים מפגיעות בעמוד השדרה, לזכרו של חבר.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1976
עונת 2007/2008 בסרייה א'

**עונת 2007/2008 בסרייה א**' הייתה העונה ה-106 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-26 באוגוסט 2007 והסתיימו ב-18 במאי 2008. 

בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

יובנטוס (למרות הורדת 9 נקודות), נאפולי וגנואה היו הקבוצות שעלו מהליגה השנייה.

אינטר זכתה באליפות הליגה בפעם השלישית ברציפות בפעם ה-16 בתולדות המועדון.  

בסיום העונה, ב-19 באוגוסט 2008 נערך משחק של הסופר קאפ האיטלקי בו אינטר ניצחה 0:1 את רומא וזכתה בגביע.

בסיום העונה לסרייה ב' ירדו אמפולי, פארמה וליבורנו. במקום הקבוצות שירדו, לסרייה א' העפילו קייבו ורונה, בולוניה ולצ'ה. 

## טבלת הליגה

## כדורגלנים מצטיינים
אלסנדרו דל פיירו, שחקנה של יובנטוס כבש 21 שערים וזכה בתואר מלך השערים. 

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - זלאטן איברהימוביץ' (), אינטר 
* כדורגלן זר של השנה - זלאטן איברהימוביץ' (), אינטר  
* כדורגלן איטלקי של השנה - אלסנדרו דל פיירו, יובנטוס בפעם השנייה בקריירה
* שוער השנה - ג'אנלואיג'י בופון, יובנטוס, בפעם השישית בקריירה
* בלם השנה - ג'ורג'ו קייליני, יובנטוס 

## קישורים חיצוניים

* נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
טירת וילנדרי

250px|ממוזער|שמאל|טירת וילנדרי והגנים
**טירת וילנדרי** (בצרפתית: **Château de Villandry**) היא אחת מטירות עמק הלואר, נמצאת במחוז אנדר ולואר.

הטירה נבנתה בשנת 1536 על ידי ז'אן לה ברטון שהיה היועץ הכספי של המלך פרנסואה הראשון. הוא בנה אותה במקום מצודה חרבה בשם Columbine שבה נפגשו פיליפ השני, מלך צרפת וריצ'רד הראשון, מלך אנגליה לשיחות בנושא שלום.

בתקופת המהפכה הצרפתית המקום הוחרם ונבזז כפי שקרה בטירות נוספות בעמק הלואר.

נפוליאון בונפרטה העביר אותה לרשות אחיו, ז'רום בונפרטה. לאחר מכן עברה מספר בעלים ומצבה הידרדר עד שנרכשה בשנת 1906 על ידי יואכים קרוואלו (1869–1936), רופא ספרדי, שרכש אותה בעזרת כספי אשתו. הוא בנה את הגנים הנרחבים והמטופחים בסגנון צרפתי ומשפחתו עדיין מתחזקת את המקום שהפך לאטרקציה תיירותית בזכות הגנים ואבן שואבת לגננים מכל העולם.

האתר ידוע ומפורסם לא בגלל הטירה עצמה אלא בגלל הגנים המטופחים שלה המשתרעים של שטח גדול (**Les jardins du château de Villandry**). הם ערוכים בשלושה מפלסים: העליון הוא גן עם בריכות ומזרקות, האמצעי עם חלקות מסוגננות בקישוטים שונים, השיחים הגזומים משורטטים בתבניות מיוחדות שמשלבות עקרונות של אמנות איטלקית וצרפתית מימי הרנסאנס והתחתון עם צמחי מרפא וירקות שונים.

ב-1934 הוכרזה הטירה בצרפת כמונומנט היסטורי. כמו שאר טירות הלואר, היא אתר מורשת עולמית.

File:Châteaux de la Loire - Karte.jpg|מפת טירות עמק הלואר. טירת וילנדרי במרכז, דרומית מערבית לטור
File:Château de Villandry (1).jpg|טירת וילנדרי
File:Gardens of the Château de Villandry (2).jpg|גני וילנדרי


## קישורים חיצוניים

* 

* האתר הרשמי של טירת וילנדרי, בצרפתית ואנגלית.
* טירת וילנדרי, באתר בא-במייל
* מצגת תמונות מטירת וילנדרי

קטגוריה:ארמונות עמק הלואר
סלבה קורילוב

**סלבה קורילוב** (ברוסית: **Станислав Васильевич Курилов**, סטניסלב וסילייביץ' קורילוב; 17 ביולי 1936 – 29 בינואר 1998) היה מדען ואוקיינוגרף. נולד בברית המועצות, הגיש מספר בקשות לצאת למסעות מחקר בעולם וסורב. בדצמבר 1974 קפץ מאניית "ברית המועצות" במהלך שיט תענוגות, ליד חופי הפיליפינים שחה ונסחף כ-90 קילומטרים במים ואחרי כשלשה ימים בים נפלט לחוף באי סיארגו שבמחוז סוריגאו בפיליפינים. הוא ככל הנראה האדם היחיד שנמלט ממסך הברזל בשחייה. ב-1985 עלה לישראל ועבד בחיפה במכון לחקר ימים ואגמים. בגיל 61, מת במהלך צלילה בכנרת במסגרת עבודתו.

## קורות חייו
נולד בוולדיקווקז שבצפון אוסטיה. זמן קצר לאחר לידתו עברה משפחתו לעיר סמיפלאטינסק שבקזחטן הסובייטית. מילדותו אהב שחייה והתאמן רבות. הוא הושפע מספרי הרפתקאות וחלם על הים. ניסה להתקבל לבית הספר לקצינים של הצי הסובייטי, אך נדחה בשל ליקוי ראיה. הוא שירת שירות חובה בצבא הסובייטי כמדריך אב"כ ביחידת הנדסה. לאחר שירותו הצבאי החל ללמוד בלנינגרד אוקיינוגרפיה והצטרף לקבוצה בהדרכת אנטולי מאייר שעסקה בצלילה מחקרית. השלטונות בברית המועצות לא אפשרו למאייר וחבורתו לצאת למסעות מחקר בעולם מאחר שלא סמכו על נאמנותם - הם חיו באורח חיים מתירני ושוחחו באנגלית ביניהם. קורילוב עצמו היה גם חובב יוגה מושבע ואיתגר את גופו בצומות ובתרגילי נשימה רבים ובכל מיני סוגים של אתגרים פיזיים כדי לחשלו.

ב-1974 גמלה בליבו ההחלטה להימלט מברית המועצות. הוא הצטרף לאניית ענק לשיט תענוגות ברחבי העולם, אף על פי שקברניטי הספינה מנעו מהנוסעים את הידיעה היכן הם נמצאים, קורילוב התגנב לחדר המפות ובסיוע מניווט הכוכבים ידע היכן הם ממוקמים. כשהגיעה הספינה לקרבת חופי הפיליפינים הוא קפץ בחשאי מגובה 14 מטר, כשהוא מצויד בסנפירים שנורקל ומעט בגדים, והחל לשחות לכיוון החוף. זרמי מים חזקים סחפו אותו ולאחר שלושה לילות ושני ימים עלה לחופי הפיליפינים. סיפורו התפרסם במערב ועורר כותרות ברחבי העולם. ברית המועצות דנה אותו בהיעדרו לעשר שנות מאסר. מהפיליפינים גורש לקנדה וערך מספר מסעות מחקריים ברחבי העולם.

ב-1986 היגר לישראל, התחתן עם לנה גנדלב שעבדה ברשות השידור, ועבד במכון לחקר ימים ואגמים. במהלך צלילה בכנרת לעומק של 23 מטר בעין שבע, חש מצוקה ואותת לשותפו, ואף נמשה מהמים, אך מת בדרכו לבית החולים. קורילוב נקבר בבית הקברות הבינלאומי של האגודה המשיחית השליחית. על מצבתו ציירה רעייתו ספינה השטה על גלי האוקיינוס.

## כתביו
כתביו וזכרונותיו פורסמו במספר גרסאות. הם עובדו לספרו "לבד באוקיינוס" (Один в океане) שפורסם ברוסיה ב-2004.
הספר בעברית, שכותרתו "לבד באוקיינוס: שלוש יממות בלב ים בדרך אל החופש", ראה אור ב-2009 בהוצאת מעריב. גל קוסטוריצה עיבדה מחדש את כתביו וזכרונותיו של קורילוב לכדי ספר.. עוד קודם לכן, ב-2003, פורסם בעברית סיפורו "המסע" באסופה "רוחות הרפאים של ישראל: מבחר סיפורים של סופרים ישראלים הכותבים ברוסית 1970–2000".

## קישורים חיצוניים
* 
*  – שיחה עם רם עברון
* 

## הערות שוליים

קטגוריה:עולים בשנות ה-1980
קטגוריה:אוקיינוגרפים
קטגוריה:מהגרים מברית המועצות
קטגוריה:אישים הקבורים בבית הקברות הבינלאומי של האגודה המשיחית השליחית
קטגוריה:רוסים שנולדו ב-1936
קטגוריה:נפטרים ב-1998
נחש גופר

**נחש גופר** (שם מדעי: *Pituophis*) הוא סוג של נחש ממשפחת הזעמניים.

נחשים אלה מצויים במערב ודרום ארצות הברית ובמקסיקו.

מינים אלה יכולים להגיע לאורך 3 מטר. הם בעלי גוף צהוב עד אפור בהיר עם רצועות חומות על הגוף וחלקם מזכירים במראם נחשי עכסן. הראש שלהם קטן והם יודעים לזחול במהירות. כאשר מפריעים להם הם פולטים לחיצות קצרות ומהירות. נחשים אלו אינם ארסיים.

נחשים אלה יכולים לחיות בבתי גידול קשים כמו במדבריות. הם פעילים בעיקר בלילה וצדים יונקים קטנים וזוחלים אחרים.

## מיון
סוג זה כולל, נכון למאי 2025, 7 מינים.
* תת-משפחה זעמנים (Colubrinae)
** סוג **נחש גופר** (*Pituophis*)
*** מין נחש גופר פסיפי (*Pituophis catenifer*)
*** מין *Pituophis deppei*
*** מין *Pituophis insulanus*
*** מין *Pituophis lineaticollis*
*** מין *Pituophis melanoleucus*
*** מין *Pituophis ruthveni*
*** מין *Pituophis vertebralis*

## קישורים חיצוניים

## הערות שוליים

קטגוריה:בעלי חיים שתוארו ב-1842
קטגוריה:טקסונים שתוארו בידי ג'ון אדוארדס הולברוק
קטגוריה:זעמניים
שומרון קול תתן

**שומרון קול תתן** היא קינה שנכתבה על ידי רבי שלמה אבן גבירול וכלולה בסדר קינות לתשעה באב של האשכנזים והספרדים גם יחד. תוכנה הוא ויכוח בין שומרון וירושלים, בכינוייהן אהלה ואהליבה, למי אירע אסון גדול יותר.

## מחבר
מחבר שומרון קול תתן הוא רבי שלמה אבן גבירול אשר השאיר את האקרוסטיכון "שלמה" בראש הבתים. הקינה נכללת בספר שירי הקודש לרב שלמה אבן גבירול, של ביאליק ורבניצקי שיצא בשנת 1928 וכבר בשנת 1857 ציין עמנואל אגוילר את שומרון קול תתן בין יצירותיו של אבן גבירול. אולם הקינה לא נכללה בספר "כל השירים אשר בקודש יסודותם" של שירי אבן גבירול שיצא בשנת 1868 בפריס והחוקרים בסוף המאה ה-19 העלו השערות שונות לגבי מחברו.

## תוכן הקינה
בבית הראשון ממלכת שומרון טוענת שהיא גלתה קודם והייתה בארץ פחות זמן ומאז לא חזרה. בבית הבא, טוענת את טענותיה ממלכת יהודה. היא טוענת שהיא גלתה מספר פעמים - גלות יהויכין וגלות צדקיהו. בנוסף, גם לאחר שחזרה לארץ בימי שיבת ציון, היא חטאה שוב וגלתה פעם נוספת - הפעם לכל קצווי תבל. בבית האחרון פונה המחבר לקב"ה ומתפלל על הגאולה. 

## מבנה
הפיוט בנוי כעין פזמון עם בית פותח, שלושה בתים וביניהם שורה מהבית הפותח בתור פזמון. לכל בית ישנה חריזה נפרדת. בראשי הבתים ישנו אקרוסטיכון "שלמה". ביאליק ורבניצקי כתבו: "משקלה נוטה ליתד ודלת יתד ודלת אלא שלא דקדק כאן הפיטן ביתדות". דניאל גולדשמידט כתב: "בתים בני 8-12 טורים, בכל טור ב' צלעיות, בכל צלעית ה' תנועות, וההברות השואיות והמחוטפות אינן נחשבות.".

הקינה כתובה כוויכוח בין אהלה ואהליבה ובעקבותיה נכתבו פיוטים נוספים בסגנון זה, בהם "אהליבה לאהלה כתבה" של אברהם אבן עזרא. גבולות המחרוזות מהוות גם נקודות מעבר בין הדוברים, כמקובל בשירתו של אבן גבירול. 

כקינות רבות, הקינה מסתיימת בתפילה הפותחת פתח לתקווה ולנחמה.

## בתשעה באב
שומרון קול תתן נאמרת במנהג אשכנז המזרחי בליל תשעה באב וביומו, ובמנהג אשכנז המערבי רק ביום תשעה באב. הקינה נאמרה על ידי הספרדים בבוקרשט בערב ועל ידי יהודי כורדיסטן בבוקר תשעה באב. הקינה נחשבה בין הקינות המוכרות יותר ועל כן לרוב נכללה בסדרי קינות מקוצרות שהוכנו במקומות שונים. 

בקרב האשכנזים לקינה מנגינה מקובלת שהולבשה על קינות אחרות. 

הקינה נכללה בקינות לתשעה באב של ספר ארבע תעניות שיצא בשנת 1624

## קישורים חיצוניים

* 

## הערות שוליים

קטגוריה:קינות לתשעה באב
קטגוריה:שירי שלמה אבן גבירול
קטגוריה:יצירות עם אקרוסטיכון
מגלה ארצות

[250px|ממוזער|שמאל| ב[ג'ונגל באפריקה,  1931–1936]]
**מגלה ארצות** הוא חוקר או מטייל שעורך מסעות חקר ותגלית בחבלי ארץ ובתרבויות שלא היו מוכרים לאנושות, או שלא היו מוכרים בקרב בני תקופתו ותרבותו. המושג מגלה ארצות הוא מושג אתנוצנטרי ביסודו והוא יוצא מנקודת הנחה שדבר שאינו ידוע אינו קיים. 

המניעים של מגלי הארצות במסעותיהם הם רבים ומגוונים ובהם גילוי נתיבי מסחר חדשים, מציאת משאבים ואוצרות, השגת יוקרה לאומית ואישית, או ניסיון לספק את שאיפת האדם לחקר הלא נודע.

למרות שמגלי ארצות היו קיימים משחר ההיסטוריה האנושית ובקרב כל התרבויות, המונח מתייחס בעיקר בתרבות המערב לחוקרים האירופים בני המאות ה-15, ה-16 וה-17, שחשפו בפני עמי אירופה את ארצות אמריקה, אפריקה, אוסטרליה ובמידה מסוימת גם את המזרח הרחוק וסיביר.

## ראו גם
* עידן התגליות
*רשימת מגלי ארצות

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
פרפוצ'ינו

ממוזער|בקבוקי פרפוצ'ינו על מדף חנות
**פרפוצ'ינו** (באנגלית: **Frappuccino**) הוא סימן מסחר של חברת סטארבקס האמריקאית עבור שורת מוצרים של משקאות קפה מעורבבים המוגשים קר. המשקה מכיל קפה או מוצרי בסיס אחרים (כגון בננה, תותים, שמנת), המעורבבים עם קרח ומרכיבים נוספים, ולמעלה יש בדרך כלל קצפת עם קרם כמו קרמל. משקאות פרפוצ'ינו נמכרים במדינות שונות גם כבקבוקי שתייה בתוך חנויות או מכונות שתייה אוטומטיות.

מקור המשקה במסצ'וסטס, ארצות הברית. השם "פרפוצ'ינו" הוא הלחם בסיסים של המילה "פרפה" (Frappe), שמקורה באזור ניו אינגלנד ומשמעותה מילקשייק עם קרח, לצד המילה קפוצ'ינו, קפה אספרסו עם חלב מוקצף.

המשקה המקורי פותח בחנות קפה בבוסטון, "The Coffee Connection". כאשר החנות נרכשה על ידי סטארבקס ב-1994, הוענקו להם הזכויות להשתמש, לייצר ולשווק את המותג. המשקה, במתכון שונה, הוצג לראשונה תחת מותג סטארבקס בשנת 1995, והפך לאחד ממנועי הרווח העיקריים של החברה, בזכות רווחים שנתיים של מיליארדי דולרים.

## קישורים חיצוניים

* 

## הערות שוליים

קטגוריה:מטבח ניו אינגלנד
קטגוריה:קפה
עונת 2008/2009 בסרייה א'

**עונת 2008/2009 בסרייה א**' הייתה העונה ה-107 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-30 באוגוסט 2008 והסתיימו ב-31 במאי 2009. 

בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

קייבו ורונה, בולוניה ולצ'ה היו הקבוצות שעלו מהליגה השנייה.

אינטר זכתה באליפות הליגה בפעם הרביעית ברציפות בפעם ה-17 בתולדות המועדון.  

בסיום העונה, ב-8 באוגוסט 2009 נערך משחק של הסופר קאפ האיטלקי בו אינטר הפסידה 2:1 ללאציו שזכתה בגביע.

בסיום העונה לסרייה ב' ירדו טורינו, רג'אנה ולצ'ה. במקום הקבוצות שירדו, לסרייה א' העפילו בארי, פארמה וליבורנו. 

## טבלת הליגה

## כדורגלנים מצטיינים
זלאטן איברהימוביץ' (), שחקנה של אינטר כבש 25 שערים וזכה בתואר מלך השערים. 

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - זלאטן איברהימוביץ' (), אינטר, בפעם השנייה ברציפות
* כדורגלן זר של השנה - זלאטן איברהימוביץ' (), אינטר, בפעם השנייה ברציפות  
* כדורגלן איטלקי של השנה - דניאלה דה רוסי, רומא בפעם השנייה בקריירה
* שוער השנה - ז'וליו סזאר, (), אינטר 
* בלם השנה - ג'ורג'ו קייליני, יובנטוס, בפעם השנייה ברציפות

## קישורים חיצוניים

* נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
קטגוריה:2008 באירופה
קטגוריה:2009 באיטליה
אוזנן חום

**אוזנן חום** (שם מדעי: *Plecotus auritus*) הוא מין של עטלף ממשפחת הנשפוניים בעל אוזניים ענקיות שמהם קיבל את שמו.

## מאפיינים
אורכו של האוזנן 24–29 ס"מ ואורך האוזניים עד 3 ס"מ. משקלו מגיע ל-5–11 גרם. הם בעלי פרווה חומה, אוזניים גדולות וראש קטן והשפתיים מזכירות שפתיים של ארנבת, הזנב קצר וכך גם הרגליים ובין שניהם ישנו קרום גדול. עטלפים אלה פעילים בלילה ובניגוד לשאר העטלפים הקטנים הם לא צריכים להשתמש באקולוקציה.

העטלפים מצויים בכל רחבי אירופה למעט האזורים הצפוניים ומצויים גם בכמה מאיי הים התיכון. הם ישנים ביום במערות או בחללי עצים או מבנים ובלילות יוצאים לטרוף חרקים. הם ניזונים בעיקר מעשים וחוטפים אותם הן בתעופה והן כשהם נחים על עלים. העטלף יכול לשמוע את החרק בעודו על העלה כל עוד הוא זז אך לפעמים מתנפל מהצד השני של העלה ונותן לעש לברוח.

כמה עשים מתגברים על התקיפה על ידי קיפאון ברגע שהם שומעים עטלף. אפשרות נוספת שלהם היא לברוח במהירות לבין זלזלים קטנים או פתחים שהעטלף אינו יכול להגיע אליהם אך העטלף יעוף יותר מהר מהעשים.

## קישורים חיצוניים

* 

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:נשפוניים
קטגוריה:איטליה: יונקים
קטגוריה:הממלכה המאוחדת: יונקים
קטגוריה:אירלנד: יונקים
קטגוריה:אוקראינה: יונקים
אוזנן (סוג)

**אָזְנָן** (שם מדעי: *Plecotus*) הוא סוג של עטלף חרקים ממשפחת הנשפוניים. הוא נקרא "אוזנן" בגלל אוזניו הענקיות.

אלו ציידי חרקים מתמחים הפעילים בלילות ומחפשים חרקים מעופפים כמו עשים או יתושים. הם יכולים לשמוע אותם בעזרת אוזניהם הגדולות ולקלוט איפה הם נמצאים והם אינם צריכים להשתמש באקולוקציה.

האוזננים חיים במשך היום במערות או נקרות עצים ויוצאים בלילה. הם חיים באירופה, אסיה ואפריקה אך לא ביבשת אמריקה.

## מינים
* *Plecotus ariel*
*אוזנן חום (*Plecotus auritus*)
*אוזנן אפור (*Plecotus austriacus*)
* *Plecotus balensis*
* *Plecotus begognae*
* אוזנן הנגב (*Plecotus christii*) - מצוי בישראל
* *Plecotus gaisleri*
* *Plecotus homochrous*
* *Plecotus kolombatovici*
* *Plecotus kozlovi*
* אוזנן החרמון (*Plecotus macrobullaris*) - מצוי בישראל
* *Plecotus ognevi*
* *Plecotus sacrimontis*
* *Plecotus sardus*
* *Plecotus strelkovi*
* *Plecotus taivanus*
* *Plecotus teneriffae*
* *Plecotus turkmenicus*
* *Plecotus wardi*

## קישורים חיצוניים

## הערות שוליים

קטגוריה:בעלי חיים שתוארו ב-1818
קטגוריה:טקסונים שתוארו בידי אטיין ז'ופרואה סנט-אילר
קטגוריה:נשפוניים
יחסי דנמרק–הונגריה

בין **[[דנמרק|ממלכת דנמרק]]** לבין **[[הונגריה]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו.

## היסטוריה
150px|ימין|ממוזער|חיילים הונגרים בדנמרק, אפריל 1945
לקראת סיום מלחמת העולם השנייה, שנשלחו 12.000 חיילים הונגרים לדנמרק דרך גרמניה. לאחר המרד ההונגרי בשנת 1956 נמלטו 1,400 הונגרים לדנמרק, ו-137 מיליון כתר דני נאספו כדי לסייע להונגרים. בשנת 1948 נחתם הסכם תשלומים בין שתי המדינות, ב-18 ביוני 1965 נחתם הסכם הטבות לאינטרסים דניים בהונגריה, וב-20 באוקטובר 1969 חתמו שתי המדינות על הסכם לשיתוף פעולה כלכלי, תעשייתי וטכני.

## שיתוף פעולה
דנמרק, מסייעת להונגריה בחקלאות, חינוך ובבריאות, וקולופלאסט, לגו וקבוצת איי.פי. מולר - מארסק הם חלק מהמשקיעים הדנים בהונגריה. יותר מ-200 אמנים דנים השתתפו בפסטיבל האביב בבודפשט 2010, שהחל ב-5 באפריל.

## יחסים דיפלומטיים
הונגריה מחזיקה בדנמרק שגרירות בקופנהגן, וקונסוליה כללית באורהוס, מאידך, דנמרק מחזיקה בהונגריה רק שגרירות בבודפשט
.

## ביקורים רשמיים
בשנת 1987 ביקרה מרגרטה השנייה, מלכת דנמרק בהונגריה, וב-12 ביוני 2007 ביקר ראש ממשלת הונגריה פרנץ גיורצ'אני בדנמרק. ב-19 במרץ 2010, יורש העצר הדני פרדריק, נסיך דנמרק ושר החוץ הדני פר סטיג מולר ביקרו בבודפשט במהלך פסטיבל האביב.

## הערות שוליים

קטגוריה:ערכים ללא קטגוריות פיזיות - יחסי חוץ
עונת 2010/2011 בסרייה א'

**עונת 2010/2011 בסרייה א**' הייתה העונה ה-109 של התחרות שלראשונה אורגנה על ידי Lega Serie A. המשחקים החלו ב-28 באוגוסט 2010 והסתיימו ב-22 במאי 2011. 

בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

לצ'ה, צ'זנה וברשה היו הקבוצות שעלו מהליגה השנייה.

מילאן זכתה באליפות הליגה בפעם ה-18 בתולדות המועדון.  

בסיום העונה, ב-21 באוגוסט 2010 נערך משחק של הסופר קאפ האיטלקי בו מילאן ניצחה 2:1 את אינטר וזכתה בגביע.

בסיום העונה לסרייה ב' ירדו סמפדוריה, ברשה ולצ'ה. במקום הקבוצות שירדו, לסרייה א' העפילו אטאלנטה, רובור סיינה ונוברה.

## טבלת הליגה

## כדורגלנים מצטיינים
אנטוניו די נטאלה, שחקנה של אודינזה כבש 28 שערים וזכה בתואר מלך השערים בפעם השנייה ברציפות. 

התאחדות הכדורגל האיטלקית העניקה פרס לכדורגלן השנה לזלאטן איברהימוביץ' (), מילאן 

בנוסף לכך, נבחרה קבוצת השנה:

## קישורים חיצוניים

* נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
קטגוריה:2010 באיטליה
קטגוריה:2011 באירופה
הנסיך לורנץ מבלגיה, ארכידוכס אוסטריה-אסטה

**הנסיך לורנץ מבלגיה, ארכידוכס אוסטריה-אסטה** (ובשמו המלא: **לורנץ אוטו קרל אמדאוס טדיאוס מריה פיוס אנדרס מרקוס ד'אביניו, הארכידוכס של אוסטריה, נסיך בלגיה ודוכס אסטה**, בגרמנית: **Lorenz Otto Carl Amadeus Thadeus Maria Pius Andreas Marcus d'Aviano, Erzherzog von Österreich, Prinz von Belgien und Herzog d’Este**  נולד ב-16 בדצמבר 1955) הוא נכדו של קרל הראשון, קיסר אוסטריה וגיסו של פיליפ, מלך הבלגים.

## ביוגרפיה
לורנץ נולד ב-16 בדצמבר 1955 בבולון-ביאנקור, לרוברט, ארכידוכס אוסטריה-אסטה, בנו של קרל הראשון, קיסר אוסטריה, ולמרגרטה, ארכידוכסית אוסטריה-אסטה, בתם של הנסיך אמדאו, דוכס אאוסטה ואן, נסיכת אורליאן.

לאחר שסיים את לימודיו בתיכון, התגייס לורנץ לצבא אוסטריה, ושירת בחטיבת גבירגסייגר, ובשנת 1980 הוסמך כקצין.

לורנץ למד כלכלה באוניברסיטת סנט גאלן בשווייץ ובאוניברסיטת אינסברוק באוסטריה, ולאחר מכן עבד בבנקים שונים בלונדון, פריז ורומא. בשנת 1983 הצטרף לורנץ לבנק הפרטי של גצווילר בבזל, והפך בסופו של דבר לשותף מנהל שם. בשנת 1993 הוא בילה שנה אחת כיועץ לסוויפט, חברה המספקת שירותים לתעשייה הפיננסית. בשנת 1995 מונה ליועץ לדירקטוריון בנק BNP פריבה בפריז. כמו כן בעבר היה לורנץ מנהל חברת UCB (חברה לניהול פסולת עולמית הממוקמת בצרפת) ושל חברת Ondeo Nalco (חברה לניהול מים בארצות הברית).

משנת 2004 משמש לורנץ כנשיא הכבוד של החברה המלכותית הבלגית להיסטוריה, ומשנת 2005 הוא משמש כפטרון של Europae Thesauri, חברה של אוצרות הקתדרלות והכנסיות האירופיות.

לורנץ שימש גם כסגן יושב ראש האגודה הסוציאליסטית של אלמנך דה גוטה, ומשנת 2015 הוא מכהן כחבר המועצה המלכותית של רומניה.

## משפחתו
ב-22 בספטמבר 1984 התחתן לורנץ עם אסטריד, נסיכת בלגיה, בתם של אלברט השני, מלך הבלגים ופאולה, מלכת הבלגים, ולבני הזוג נולדו חמישה ילדים:
* הנסיך אמדאו מריה יוזף קרל פיליפ פייר פאולה מרקוס ד'אביאנו, ארכידוכס אוסטריה-אסטה (נולד ב-21 בפברואר 1986)
* הנסיכה מריה לאורה זיטה ביאטריס גרהרד, ארכידוכסית אוסטריה-אסטה (נולדה ב-26 באוגוסט 1988)
* הנסיך יואכים קרל מריה ניקולאוס איזבל מרקוס ד'אביאנו, ארכידוכס אוסטריה-אסטה (נולד ב-9 בדצמבר 1991)
* הנסיכה לואיזה מריה אנה מרטין פילאר, ארכידוכסית אוסטריה-אסטה (נולדה ב-11 באוקטובר 1995)
* הנסיכה לטיטיה נורה מריה אנה יואכים זיטה, ארכידוכסית אוסטריה-אסטה (נולדה ב-23 באפריל 2003).

## אילן יוחסין

## קישורים חיצוניים

* האתר הרשמי של בית המלוכה הבלגי - הנסיך לורנץ

קטגוריה:אבירי מסדר גיזת הזהב
קטגוריה:בית הבסבורג
קטגוריה:בית אוסטריה-אסטה
קטגוריה:בוגרי אוניברסיטת אינסברוק
קטגוריה:ילידי 1955
תיבת אוילר

שמאל|250px|ממוזער|תיבת אוילר עם צלעות ''a'',''b'',''c'' ואלכסוני פאות ''d'',''e'',''f''.
במתמטיקה, **תיבת אוילר**, שנקראת על שם לאונרד אוילר, היא תיבה אשר לכל צלעותיה ואלכסוני הפאות שלה יש אורכים שהם מספרים טבעיים. **תיבת אוילר פרימיטיבית** היא תיבת אוילר שכל האורכים של צלעותיה זרים זה לזה.

## הגדרה

ההגדרה של תיבת אוילר במונחים גאומטריים היא (בהתאם למשפט פיתגורס) שקולה לפתרון של מערכת המשוואות הדיופנטיות הבאות:

\begin{cases} a^2 + b^2 = d^2\\ a^2 + c^2 = e^2\\ b^2 + c^2 = f^2\end{cases}

כאשר *a*,*b*,*c* הם צלעות התיבה ו-*d*, *e*, *f* הם אלכסוני הפאות. אוילר מצא לפחות שני פתרונות פרמטריים, אך הם לא מרכיבים את כל הפתרונות האפשריים.

## נוסחה יוצרת
ניתן לייצר מספר אינסופי של תיבות אוילר בעזרת הנוסחה הפרמטרית הבאה, הודות לאוילר. תהי (*u*,*v*,*w*) שלשה פיתגורית (כלומר *u*,*v*,*w* טבעיים ומקיימים 
u^2 + v^2 = w^2). אז הביטוי הבא לצלעות התיבה:

 a=u|4v^2-w^2| ,\quad b=v|4u^2-w^2|, \quad c=4uvw 

נותן אלכסוני פאות:

d=w^3, \quad e=u(4v^2+w^2), \quad f=v(4u^2+w^2).

## דוגמאות

לתיבת אוילר הקטנה ביותר, שנמצאה על ידי  Paul Halcke ב-1719, יש צלעות (44,117,240) = (*a*,*b*,*c*) ואלכסוני פאות (125,244,267) = (*d*,*e*,*f*).

## תיבה מושלמת
שמאל|ממוזער|תיבת אוילר עם אלכסון מרחבי g.

תיבת אוילר תיקרא **תיבה מושלמת** אם גם לאלכסון המרחבי שלה יש אורך טבעי. במילים אחרות, המשוואה הבאה נוספת למערכת המשוואות הדיופנטיות שמגדירות תיבת אוילר:

a^2 + b^2 + c^2 = g^2,

כאשר *g* הוא אורך האלכסון המרחבי. נכון למאי 2015, לא נמצאה שום דוגמה לתיבה מושלמת, אך גם לא הוכיחו שתיבות מושלמות לא קיימות.

## קישורים חיצוניים
* 

קטגוריה:לאונרד אוילר
קטגוריה:בעיות פתוחות בתורת המספרים
קטגוריה:בעיות פתוחות בגאומטריה
דסמן הפירנאים

**דסמן הפירנאים** (שם מדעי: *Galemys pyrenaicus*) הוא מין ממשפחת החפרפרתיים, מקבוצת הדסמנים, המצוי בגופי מים מתוקים בחצי האי האיברי. זהו המין היחידי בסוגו.

אורכו של הדסמן 11-16 ס"מ, משקלו 35-80 גרם והוא בעל פרווה אפורה-כחולה עם אף דמוי חדק בצבע ורוד כהה וכך גם רגליו וזנבו העירומי משיער ובעלי הקרום. יצור זה מותאם לשחייה ומבלה זמן רב בשחייה וצלילה במים. עיניו ואוזניו מכוסות בשעת הצלילה והוא מאתר טרף בעזרת הריח, המישוש וכן בעזרת אקולוקציה. בטבע הוא יכול לשרוד עד 3.5 שנים. הדסמן יכול להמליט 3–4 צעירים בשנה.

יצור זה מצוי בין סלעים על גדות נהרות ואגמים בהם הוא מחפש טרף. הוא ניזון מחסרי חוליות מימיים כולל תולעים, רכיכות, חרקי מים וסרטנים שונים. הציד מתרחש בלילה ולוקח כמה שעות כל פעם.

הדסמנים חיים בספרד ובפורטוגל, בעיקר סביב הפירנאים מהם שמו. הוא בסכנה עקב כרייה של סכרים, הצפת נהרות בהם הוא חי והבאת מינים פולשים כמו חורפן אמריקני הטורף את הדסמן.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1811
קטגוריה:טקסונים שתוארו בידי אטיין ז'ופרואה סנט-אילר
קטגוריה:חפרפרתיים
קטגוריה:יונקים יחידים בסוגם
קטגוריה:ספרד: יונקים
קטגוריה:פורטוגל: יונקים
קטגוריה:יונקים חצי-מימיים
דסמן המושק

**דסמן המושק** (שם מדעי: *Desmana moschata*) הוא מין יחיד בסוגו ממשפחת החפרפרתיים, מקבוצת הדסמנים.
## מאפיינים
הדסמן מצוי בנהרות הוולגה, הדון והאמור ברוסיה וכן באוקראינה ובקזחסטן. הוא בונה מאורה סביב גדות הנהרות האיטיים והבריכות הרדודות בהם ושם הוא שוחה. דסמן זה נדיר יותר מקרובו, דסמן הפירנאים.

אורכו של הדסמן 18-21 ס"מ, אורך הזנב 17-20 ס"מ ומשקלו 400-520 גרם, דבר ההופך אותו לגדול שבני משפחת החפרפרתיים. הדסמנים בעלי חרטום דמוי חדק בצבע ורוד, גוף זהוב עם זנב חום גדול וקרומי שחייה בין אצבעותיו.

זהו צייד תת-מימי הניזון מחרקי מים, סרטנים, צדפות ושאר רכיכות ומתולעים וגם מחולייתנים קטנים כמו ראשנים או דגיגים. הוא מוצא את טרפו בעזרת רחרוחים עם האף דמוי החדק וכן עם כפותיו הרגישות. אוזניו ועיניו אטומות מתחת למים.

זהו דסמן נדיר מאוד ובמחקר שנערך ב-2004 נמצאו 35,000 פרטים בוגרים שלו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:חפרפרתיים
קטגוריה:יונקים יחידים בסוגם
קטגוריה:אוקראינה: יונקים
קטגוריה:רוסיה: יונקים
קטגוריה:קזחסטן: יונקים
קטגוריה:פאונת מים מתוקים במרכז אסיה
קטגוריה:יונקים חצי-מימיים
קטגוריה:בעלי חיים שתוארו ב-1758
מיסטצינה קטנה

**מיסטצינה קטנה** (שם מדעי: *Mystacina tuberculata*) היא מין של עטלף חרקים ממשפחת המיסטציניים האנדמית לניו זילנד.

עטלף קטן זה מגיע לאורך 6–7 ס"מ ולמוטת כנפיים של 28–30 ס"מ. משקל הבוגר מגיע ל-10–22 גרם. הם חומים ובעלי ראשים קטנים עם אוזניים זקורות ובעלי לסת מלאה שיניים חדות. עטלפים אלה יודעים לא רק לעוף אלא גם להתהלך מהר על הקרקע והם בין העטלפים היחידים המרגישים נוח להלך באופן קבוע.

אלו עטלפים החיים בשני האיים של ניו זילנד ביערות גבוהים. הם עפים כל לילה כמה קילומטרים כדי לחפש מזון ובשונה מעטלפים אחרים הם ניזונים יחדיו. העטלפים יכולים לחפש על קרקע היער כל חרק אכיל אותו הם טורפים במהירות או שהם עטים על החרק מלמעלה. הם ניזוני מעשים, חיפושיות, זבובים ויצורים קטנים נוספים ואפילו על חרקים גדולים כמו חגבי הווטה הגדולים. בנוסף הם מחפשים פרחים, צוף, פירות ואבקה מפרחי ופירות קרקע.

עטלפים אלה נמצאים בסכנת הכחדה.

## תת-מינים
למיסטצינה יש 3 תת-מינים:
* M. t. tuberculata 
* M. t. auporica
* M. t. rhyacobia
## קישורים חיצוניים

## הערות שוליים

קטגוריה:בעלי חיים שתוארו ב-1843
קטגוריה:טקסונים שתוארו בידי ג'ון אדוארד גריי
קטגוריה:מיסטציניים